افغانستان ده ناتو ایتکچیلیگیده گی مخصوص کوچلر صفیدن 4 نفر اولدیرلگن. رسمیلرگه کوره اولر افغان پلیس عسکری تمانیدن اولدیرلگن .
ایتیلیشیچه ، جنوبی زابل ولایتده گی نظارت نقطه سیده یوز بیرگن حادثه دن بیری 5 پلیس خادمی غایب بولگن. اولردن بیری اولدیرلگن .
سونگی حادثه بریتانیا نینگ ایککی عسکری پلیس کیمنی کییب آلگن شخص تمانیدن اولدیرلیشدن بیر کون اوتیب کوزه تیلگن .
جمعه کونی ایسه، امریکا دینگیزچی کوچلریدن ایککی نفری افغانستان جنوبیده طالبان طرفیدن هلاک ایتلگندی.
جنگریلر هلمند ولایتده گی کمپ بسشن قرارگاهیگه هجوم قیلیب ، امریکا نینگ "هاریر" روسومده گی آلتی اوچاغینی ویران قیلیشگن .
نظارت نقطه سیده گی هجوم
خبر قیلنیشیچه ، ناتو مخصوص کوچلری زابل ولایتده گی میزان حدودیده نشانگه آلینگن. اولر نظارت نقطه سیگه قرشی عصیان کارلیک هجومینی توخته تیشگه اورینیشینی ایتیله دی.
زابل پولیس باشلیغیگه کوره، عسکر لر افغان ملی پولیسی کییم- باشیده گی شخص تاماندن اولدیریلگن.
هلاک بولگنلر قه یسی دولت فقرالری ایکنی آشکار قیلینگی یوق، بیراق اولر بریتانیا کوچلری ترکیبیده خذمت قیلیشگن.
کیین راق، افغانستان رسمی لری بی بی سی گه اولدیریلگنلر مخصوص کوچلریدن بولگنینی معلوم قیلگن.
رسمیلرنینگ ایتیشیچه، هجوم چاغی بیر افغان پولیسی اولدیریلگن، ینه بیش نفر بیدرک قالماقده.
اما اولرنینگ مخصوص کوچلرگه قرشی هجومگه حقیقتن هم علاقه سی بارمی یا کی جوابگر بولیب قالیشدن قورقیب قاچیب قالیشگنمی، اینیق ایمس.
ناتو رسمیلری، مطبوعاتگه گپیرریکن، هجومچی توتیلمه گنینی تصدیقله گن. اما اولر کوپچیلیک بولگنمی یوقلیگی قرانگو ایکنینی ایتگن.
خبرلرده زابلده گی حادثه ده قطار خارجی عسکرلر یره لنگنی ایتیله دی.
مخبرلرگه کوره، بونده ی هجوملر افغان پولیس کوچلرینی تیارلاودن اوتکزیش دستورینی خبر آستیگه قویه دی.
pes_Arab azb_Arab azb_Arab pes_Arab azb_Arab prs_Arab pes_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab